nb da nl da pl da en da en da da da da da en en da et da en da da de da de da en da da da da da et da da da en pt es es nl fr en id pt es es nl fr da da es da en da da da fr da da da da de da da da da da da da da da da da en nl pl en en en de en nl de en da en en ca da et en
Petersen tegl siden 1791 - Petersen Tegl
Vandstrøgne, kulbrændte mursten. Produceres i formaterne DNF, FF og HF og 39 farvevarianter.
Den originale 100 % håndlavede Kolumba. Til murværk og belægning i 30 farvevarianter.
Et teglprodukt til beklædning af facader og tag i to formater. Stenen er 100% håndlavet.
Fremstilling af alle slags formsten. Håndlavede og glaserede sten i specialformater og -farver.
Rådgivning om og udførelse af komplette løsninger til spænd over åbninger i murværk.
Tekniske informationer, datablade, vejledninger & tekstur konfigurator.
Projekter med Petersen Tegl fra hele verden. Mange bygningsfunktioner og stentyper.
Vores tidsskrift om tegl og arkitektur. Magasinet udkommer på to gange årligt på tre sprog.
Vores inspirationsbog med 59 projekter, hvor tegl og mursten er anvendt i interiør.
Arkitekter og bygherrer med aktuelle projekter er velkomne til at skrive til os eller besøge os.
Vores konsulenter er altid parate til at hjælpe dig. Find den rette at tale med her.
Vi byder dig velkommen i vores showrooms i mange byer i Europa, Melbourne og Moskva.
Vores teglværk har fremstillet mursten og specialløsninger i ni generationer siden 1791.
Vi arbejder tæt sammen med arkitekter, bygherre og kunstnere fra hele verden.
Huse i mursten er både på kort og langt sigt en miljørigtig, social og økonomisk god investering.
En introduktion til vores passion for tegl
Petersen Tegl er et dansk teglværk, der fremstiller og sælger mursten med vægt på det gode håndværk. Som et af de få teglværker i verden mestrer Petersen Tegl at brænde tegl med kul. Processen tilfører de vandstrøgne mursten et rigt farvespil i lyse og mørke nuancer. Mere end halvdelen af Petersen Tegls sortiment udgøres af 100 % håndtilvirkede produkter, inkl. den verdensberømte Kolumba™. Petersen Cover™, der ligeledes er 100 % håndlavet, er et teglprodukt udviklet til beklædning af tag såvel som facade. Fremstilling af sten til specialopgaver er et væsentligt forretningsområde, hvor der arbejdes tæt sammen med arkitekter eller bygherrer.
Petersen Tegl blev grundlagt i 1791 og er siden blevet drevet af den samme familie i lige linje. I dag eksporterer teglværket sine produkter til hele verden, herunder USA, Japan, Rusland, Australien og talrige europæiske lande.
Tag på rundtur i produktionen på teglværket sammen med teglværksejer Christian A. Petersen FOTOSERIE >
Den 17. maj 1791 gav Kong Christian den Syvende husmand Peter Andresen tilladelse til at drive teglværk ved Nybøl Nor. Peter Andresen, som drev et lille landbrug på stedet, var dermed den første teglbrænder i familien Petersen. I dag drives teglværket af Christian A. Petersen og hans døtre, som henholdsvis 7. og 8. generation i lige linje. Det 6,5 km² store Nybøl Nor var dengang, som nu, ideelt for teglværksindustri. Langs norets kyster var der rige forekomster af istids-ler, og noret havde direkte, sejlbar forbindelse til Flensborg Fjord. Tilbage i 1700-tallet lå teglværkerne side om side. Med omkring 50 teglværker var koncentrationen dengang Nordeuropas største. I dag er der seks teglværker tilbage. Fra at være et lokalt teglværk, grundlagt for mere end 220 år siden, har Petersen Tegl udviklet sig til at være en højt specialiseret virksomhed med global eksport. Udviklingen er foregået - og foregår fortsat ­ i samarbejde med arkitekter i hele verden.
Luftfoto øverst stammer fra 1951 og viser Petersen Tegl i forgrunden samt andre teglværker langs noret. Odense Luftfoto @ Det Kongelige Bibliotek.
På teglværket ved Nybøl Nor opleves ikke blot, hvordan mursten kulbrændes og hvordan den berømte Kolumbasten fremstilles i hånden. Man besøger også en familie som i mere end 220 år har boet og fremstillet tegl på samme sted. Fotografen Anders Sune Berg har portrætteret stedet - se galleriet nedenfor:
Det gulkalkede hovedhus har dannet ramme om livet for den driftige familie Petersen igennem mange generationer.
Fra haven er der udsigt til noret og til de mange mursten, som er pakket og klar til afsendelse.
Garage, smedje, hønsehus og kornloft fra 1927 blev i 1993 ombygget til at rumme teglværkets administration. Dengang arkitektstuderende Annette Petersen forestod projektet. Per Arnoldis skulpturelle huse i cortenstål møblerer haven.
Tidligere sejlede man murstenene direkte fra teglværkets egen anlægsbro ud i verden. I dag er der ikke længere udsigt til skibe med mursten, men noret er lige så smukt som dengang.
Prøvemure med alle teglværkets teglprodukter er indpasset flere steder på grunden.
Hvis Kolumba-prøvemurene ansporer kunden til nye ideer, er teglværket parat til at eksperimentere med farver og stoflighed til målet er nået.
Afdelingen der laver formsten har bidraget til restaureringen af flere kirker gennem tiden. Et eksempel kan opleves i haven, spirene fra Skt Paulskirche i den tyske by Schwerin.
Portalen er skabt af Peter Hesk, en af de mange kunstnere der har sat sit præg på teglværkets have.
En lang række kunstnere har gennem tiden sat deres præg på teglværket. En studerende hos den svenske kunstner Ulla Viotti efterlod en fyldig dame i tegl.
Teglværksejer Christian A. Petersen har flere passioner, en af dem er bonsaitræer, som han selv finder og kultiverer.
Og med stor glæde.
Kig i vores magasin
© 2019 Petersen Tegl A/S. All rights reserved.